Histamínová intolerancia
Dobrý deň, vedeli by ste mi poradiť ohľadom výživového doplnku Revicolin keď mám HIT? Ako ho treba najlepšie užívať?  Je to niečo podobné ako Daosin? Môžem si potom dopriať aj jedlo, ktoré inak nemôžem?

Ďakujem vopred za odpovede.
Dobrý deň,
ďakujeme za Vašu otázku.
Medzi Revicolinom a Daosinom je nasledovný rozdiel:
Revicolin obsahuje 2 účinné látky: vysoko-špecifické "chytré" kvasinky Kluveromyces Marxianus Fragilis a mikronizovaný palmitoyletanolamid. Obe účinné látky ovplyvňujú činnosť čriev. Kvasinky pozitívne regulujú imunitný črevný systém, palmitoyletanolamid je telu vlastná látka, ktorá pôsobí protizápalovo a prispieva k zmierneniu nafukovania a črevných kŕčov.
Revicolin je vhodné podávať na zmiernenie črevných príznakov spôsobených histamínovou intoleranciou. V úvode, počas 14 dní sa odporúča užívanie 2 x 1 kapsula. Neskôr, od 15. dňa obvykle postačuje 1 kapsula ráno, prípadne podľa potreby.
Daosin obsahuje enzým diamínoxidázu, ktorá odbúrava v čreve histamín získaný zo stravy. Užíva sa 1 tableta 15 minút pred požitím jedla s obsahom histamínu.
Prajem pekný zvyšok dňa.
PharmDr. Veronika Kiabová
#PB-G0MNGLC {border-style: none;border-width: 1px;border-top-left-radius: 0;border-top-right-radius: 0;border-bottom-left-radius: 0;border-bottom-right-radius: 0;margin: 0;padding: 0;border-top-left-radius: 0;border-top-right-radius: 0;border-bottom-left-radius: 0;border-bottom-right-radius: 0;}